Решение на Общия съд от 12 декември 2018 г. — Bischoff/EUIPO – Miroglio Fashion (CARACTÈRE)
(Дело T-743/17)1
(Марка на Европейския съюз – Производство по обявяване на недействителност – Словна марка на Европейския съюз CARACTÈRE – Абсолютни основания за отказ – Липса на описателен характер – Отличителен характер – Член 7, параграф 1, буква б) и в) от Регламент (ЕО) № 207/2009 [впоследствие член 7, параграф 1, букви б) и в) от Регламент (ЕС) 2017/1001])
Език на производството: френски
Страни
Жалбоподател: Bischoff GmbH (Мугенщурм, Германия) (представител: D. Régnier, avocat)
Ответник: Служба на Европейския съюз за интелектуална собственост (представители: S. Pétrequin и A. Folliard-Monguiral)
Друга страна в производството пред апелативния състав на EUIPO, встъпила в производството пред Общия съд: Miroglio Fashion Srl (Алба, Италия) (представител: O. Vanner, avocat)
Предмет
Жалба срещу решението на първи апелативен състав на EUIPO от 20 юли 2017 г. (преписка R 328/2016-1) във връзка с производство по обявяване на недействителност между Bischoff и Miroglio Fashion
Диспозитив
Отхвърля жалбата.
Осъжда Bischoff GmbH да заплати съдебните разноски.
____________
1 ОВ C 13, 15.1.2018 г.